Boeing B-50 Superfortress

Boeing B-50 Superfortress on yhdysvaltalainen raskas nelimoottorinen ja mäntämoottoreilla varustettu pommikone. Se oli ensi sijassa SAC:n (USAAF:n strateginen pommituslennosto) strategisen käytön kaukopommittaja, jolla oli kyky käyttää ydinpommeja. Konetyyppi oli kehitetty edeltäjästään, jolla oli lähes sama nimi, Boeing B-29 Superfortress. Aktiiviin palveluskäyttöön konetyyppi tuli vuonna 1948, samaan aikaan kuin Convair B-36 Peacemaker.https://www.centennialofflight.net/essay/Aerospace/Consolidated_Vultee/Aero33.htm Viitattu 24.1.2026.

Muunnellut konetyypit saivat tunnuksen EB-50D, ja ne toimivat supernopeiden X-2 koekoneiden emäaluksina eli kantoalustoina.27 September 1956, This Day in Aviation. Viitattu 23.3.2020.

B-50-tyypin koneyksilö Lucky Lady teki matkalentämisen maailmanennätyksen, mikä tapahtui 27. helmikuuta – 2. maaliskuuta 1949. Kapteeni James Gallagherin komennossa, koneen 13-henkinen miehistö lensi välilaskutta maailman ympäri (37 734 km) ensi kertaa. Kone sai 4 kertaa ilmassa suoritetun tankkauksen. Matka-aika oli 3 vrk, 22 t, ja 1 min.MMM 1955: s. 202.

B-50 on edeltäjäänsä jonkin verran nopeampi (noin +65 km/t , suurin lentonopeus 640 km/h) ja suoritusarvoiltaan jonkin verran parempi. Uudentyyppiset koneen ulkopuoliset lisäpolttoainesäiliöt kasvattivat kantomatkaa huomattavasti. Lakikorkeus oli 11 500 metriä. Pratt & Whitney R-4360 Wasp Major -moottorit olivat Wright Cycloneja huomattavasti tehokkaampia, jopa yli +30 %, eri kehitysversiosta riippuen. B-50:n ohjattavuutta oli paranneltu merkittävästi B-29:een verrattuna. Koneen suurin pommikuorma on 12 600 kg.Lappi, A., 2003: s. 29. Tätä konetyyppiä käytettiin vuoden 1951 Operaatio Rangerissa, jossa 5 ydinlatausta räjäytettiin lentopudotuksina.Ranger, Nuclear Weapon Archive. Viitattu 31.3.2022. Myös muissa ydinkokeissa konetyyppiä käytettiin.Operation Buster - Jangle. Nevada Proving Grounds, October - November 1951. Instrumentation of B-50. Defence Technical Information Center. Viitattu 25.12.2025.

B-50:tä käytettiin myös ilmatankkaukseen sekä säähavainto- ja tiedustelulentokoneena. B-50-konetyypin syrjäytti strategisista pommitustehtävistä 1950-luvulta alkaen suihkupommikoneiden (muun muassa B-47 ja B-52) nopeatahtinen esiinmarssi.Lappi, A., 2003: s. 28. Lopullisesti tämä konetyyppi kuitenkin poistui käytöstä vasta vuonna 1965.http://cgibin.rcn.com/jeremy.k/cgi-bin/gzUsafSearch.pl?target=&content=B-50 Viitattu 24.1.2026.

 Lähteet 
 Lappi, Ahti: Ilmatorjunta kylmässä sodassa,s. 28–29. Helsinki: Ilmatorjuntasäätiö, 2003 
 Hirvonen, Pauli: MMM – Nuorten Ilmailukirja, s. 48. Otava, Helsinki, 1961
 Mitä-Missä-Milloin 1955 s. 202. Helsinki: Otava 1954

Viitteet

 Aiheesta muualla 

Luokka:Boeingin ilma-alukset
Luokka:Yhdysvaltalaiset pommikoneet
Luokka:1940-luvun pommikoneet